Hodnotiaca správa výchovného a kariérneho poradenstva
 
Činnosť výchovného a kariérneho poradcu vychádzala z plánu  práce na školský rok 2017/2018

Žiaci s vývinovými poruchami učenia
•	evidencia žiakov s vývinovými poruchami učenia, vypracovanie indivuduálnych výchovno-vzdelávacích programov v spolupráci so školskou psychologičkou a psychoporadňami integrovaných žiakov 
•	v šk.roku 2017 /2018 bolo integrovaných 31 žiakov – 23 chlapcov a 8 dievčat zo všetkých ročníkov, v priebehu šk.roka sa počet integrovaných menil, nakoľko došlo k úmrtiu študenta 2.ročníka a počas šk.roka došlo k dodatočnej integrácii niekoľkých študentov. Na konci šk. roka je konečný počet integravaných 30 (22 chlapcov a 8 dievčat)
•	najviac integrovaných z celkového počtu bolo v 3. ročníku (11 študentov)
•	v šk.roku 2017/2018 bolo evidovaných 7  žiakov so špeciálnymi výchovno-vzdelávacími potrebami
•	v tomto šk. roku sme evidovali aj 2 žiakov bez ŠVVP s odporúčaniami
•	informovanie o stave integrovaných žiakov, priebežné informovanie pedagógov o špecifických potrebách prístupu k žiakom s poruchami učenia a k problémovým žiakom, vypracovanie prehľadu o úľavách žiakov s vývinovými poruchami učenia vo vyučovacom procese
•	k dnešnému dňu neevidujeme žiadnu novú žiadosť  o integráciu na budúci školský rok 2018/2019
•	u žiakov prevažujú poruchy učenia: disgrafia, dyslexia, dysortografia a evidujeme nárast žiakov oproti minulým rokom s diskalkúliou
•	v tomto šk.roku sme mali 1 žiaka s autizmom, 3 žiakov so sluchovým postihnutím a 1 žiakov s viacnásobným postihnutím, 1 žiaka s Aspergerovým syndrómom
•	u niektorých žiakov sa vyskytli problémy s doručením aktuálnych vyšetrení (špeciálno-pedagogického a psychologického) aj po kontaktovaní rodičov, inak bola spolupráca s rodičmi na dobrej úrovni
•	informácia ohľadom odbornej a metodickej pomoci pri výchove a vzdelávaní žiaka so zdravotným znevýhodnením na nultom rodičovskom združení
•	zabezpečenie vypracovania záverečných hodnotenín integrovaných žiakov a ich následné odoslanie na jednotlivé centrá pedagogicko-psychologického poradenstva a prevencie
•	priebežná aktualizácia stránky výchovného a kariérneho poradcu (články o integrácii žiakov ako o spoločenskom probléme, tlačivá potrebné na integráciu

Spolupráca s rodičmi 
•	poskytovanie konzultácie rodičom každý pondelok a štvrtok vo vyhradenom čase uvedenom na stránke výchovného poradenstva, príp. po telefonickom dohovore
•	informácia rodičom na plenárom zasadnutí o úspešnosti minuloročných štvrtákov (zdôraznenie dôležitosti poznania potrieb trhu práce - informácia o stránke UPSVaR (Ústredie práce, sociálnych vecí a rodiny) - o internetovom programe - Sprievodca svetom povolaní
•	priebežné riešenie výchovných problémov žiakov v spolupráci s vedením školy a so školskou psychologičkou, najmä pokiaľ ide o vysoký počet neospravedlnených hodín a príčin zhoršenej dochádzky (rodičia boli pravidelne predvolávaní a situácia sa riešila v priebehu celého školského roka a následne boli vyvodené opatrenia)
•	sprostredkovanie informácií pri voľbe povolania, ďalšieho štúdia alebo možnosti uplatnenia sa na truhu práce
•	informovanie rodičov  aktivitách školy a o možnostiach pomoci žiakom v oblasti kariérneho poradenstva

Spolupráca s inštitúciami participujúcimi na výchove a vzdelávaní a kariérne poradenstvo
•	účasť na pracovnom stretnutí výchovných poradcov v Centre pedagogicko-psychologického poradenstva a prevencie – Zuzkin park
•	monitorovanie adaptácie žiakov prvého ročníka a riešenie problémov v spolupráci so školskou psychologičkou
•	zabezpečenie testovania žiakov 3. ročníka o profesijnej orientácii u nevyhranených žiakov v spolupráci so školskou psychologičkou
•	prezentácia školy na akcii – správna voľba povolania
•	účasť na školení – pozícia kariérneho poradcu na školách, následné informovanie vedenia školy a ostatných pedagógov o záveroch pracovného stretnutia
•	účasť na pracovnom stretnutí kariérnych poradcov košického kraja o ďalšom uplatnení absolventov stredných škôl, dopyt na trhu práce, prezentácia odvetví, ktoré sú v našom regióne málo obsadené z dôvodu nedostatočnej kvalifikácie uchádzačov – prezentácia ďalšieho pomaturitného vzdelávania v oblasti IT – akadémia SOVY, firmy Global Logic
•	zabezpečenie účasti žiakov 4. ročníka na akcii PRO EDUCO – veľtrh vzdelávania – predstavenie slovenských a zahraničných vysokých škôl
•	zabezpečenie účasti žiakov na "európskom veľľtrhu vzdelávania Gaudeamus " v Nitre (žiaci maturujúci v šk.roku 2017/2018) - daná akcia nenaplnila požadované očakávania ani zo strany pedagógov, ani zo strany študentov (málo prezentujúcich vysokých škôl, absencia škôl uvedených v zozname vystavovateľov, viac sa nám osvedčila návšteva podujatí Správna voľba povolania a Pro Educo a to priamo v Košiciach bez zbytočných nákladov a strateného času cestovaním)
•	podieľanie sa na príprave Dňa otvorených dverí na škole
•	vytvorenie kariérneho listu  žiakom 1.ročníka a doplnenie kariérnych listov žiakov vyšších ročníkov školy na zisťovanie jeho predbežnej profesijnej orientcie, záľub, účasti na mimoškolskej činnosti, obľúbenosti a neobľúbenosti predmetov na škole....cieľ – sledovanie vývinu študijno-profesijných záujmov žiakov
•	aktualizácia webovej stránky výchovného a kariérneho poradcu (oprava vzoru vyplnenej prihlášky na VŠ, aktualizácia zoznamu VŠ na Slovensku a v zahraničí, priebežné dopĺňanie aktualít pre študentov 4.ročníka, poradenstvo v oblasti „Ako si vybrať VŠ“...
•	zrealizovanie besedy zo zástupcami INTERSTUDY o možnostiach štúdia v zahraničí (z dvoch stretnutí zreaizovaných na našej škole bolo jedno určené pre študentov biligválnych tried, ktoré prezentoval zahraničný lektor), táto beseda bola v rámci tohto šk.roka zrealizovaná až 2x (šudenti prejavovali záujem o štúdium v zahraničí)
•	informácia žiakov o SCIO- testoch (testy študijných predpokladov, ktoré umožnia žiakom dostať sa na vybranú VŠ bez prijímacích skúšok), aktualizácia škôl, ktoré uznávajú SCIO testy
•	sprostredkovanie informcií o možnostiach štúdia, možnostiach uplatnenia po ukončení štúdia (VŠ, prax)
•	naučiť žiakov používať internetový program „Sprievodca svetom povolaní“ (aktualizovaný na webovej stránke)
•	v tomto šk.roku si študenti vo veľkej miere podávali prihlášky iba elektronicky (viac ako po iné roky) takže počty podaných prihlášok sú orientačné (nie všetci študenti nahlásili kam si podali elektronické prihlášky, ktoré škola nedokáže evidovať, keďže nie je potrebné ich potvrdzovať)
•	väčšina študentov si podala prihlášku na 2 vysoké školy, ale boli aj študenti, ktorí si podali 3 či 4 prihlášky a aj takí, ktorí vypĺňali iba 1 prihlášku na vybraný odbor
•	je pozitívne, že oproti minulým rokom si čoraz viac študentov vyberá VŠ technického zamerania a štúdium jazykov, ako aj ekonomické smery (o čom svedčí aj zvyšujúci sa počet maturujúcich z ekonómie),  v tomto šk. roku evidujeme zvýšený počet záujemcov o štúdium chemických odborov, ako aj záujem o IT technológie
•	aj najpriek tomu naďalej ostáva pomerne veľký  záujem o fakulty  verejná správa, manažment, masmediálna komunikácia... po absolvovaní, ktorých si absolventi ťažšie nájdu uplatnenie na trhu práce
•	výsledný prehľad o prijatých študentoch bude aktualizovaný na začiatku budúceho školského roka, keď študenti už budú mať záväzne vybratú vysokú školu (resp. budú zapísaní na štúdium)
•	aktualizácia vitríniek v spojovacej chodbe, sprístupnenie informačných materiálov o VŠ, ponúkaných programoch, termínoch Dní otvorených dverí na jedotlivých VŠ, termínoch podávania prihlášok...

Prehľad o umiestnení absolventov Gymnázia Opatovská cesta 7 v Košiciach, končiacich v šk. roku 2016/2017

VYSOKÁ ŠKOLA	FAKULTA	ODBOR	POČET ŽIAKOV	
UPJŠ - Univerzita Pavla Jozefa Šafárika v Košiciach	Fakulta práva 	 	3	
	Fakulta verejnej správy 	 	6	
	Fakulta filozofická	Psychológia	2	
		Dejepis, filozofia	1	
		Britské a americké štúdiá	2	
	Fakulta prírodovedecká 	Chémia 	1	
TUKE - Technická univerzita v Košiciach	Fakulta ekonomická 	 	1	
	Fakulta baníctva, ekológie riadenia a geotechnológií 	 	1	
	Fakulta strojnícka 	 	1	
	Fakulta elektrotechniky a informatiky	 	2	
Prešovská univerzita v Prešove	Fakulta manažmentu 	 	2	
	Fakulta humanitných a prírodných vied 	Matematika
Geografia	1	
	Fakulta športu	 	2	
VSBM - Vysoká škola bezpečnostného manažérstva v Košiciach	Manažment 	 	1	

UVLF - Univerzita veterinárneho lekárstva v Košiciach	Farmácia 	 	1	

KU - Katolícka univerzita v Ružomberku	Fakulta pedagogická	Predškolská a elementárna pedagogika 	1	

UMB - Univerzita Mateja Bela v Banskej Bystrici	Fakulta prírodných vied 	 	1	

Trnavská univerzita v Trnave	Fakulta zdravotníctva a sociálnej práce	 	1	
				
	Fakulta pedagogická 	Anglický jazyk a literatúra 	1	
UK - Univerzita Komenského v Bratislave	Fakulta manažmentu 	 	1	

Masarykova univerzita v Brne	Filozofická fakulta 	 	1	

Vysoká škola logistiky v Prahe	Logistika	 	1	

V školskom roku 2016/2017 ukončilo štúdium na našej škole 50 žiakov:

-	Hlásiaci sa na vysokú školu -  39 študentov (78%)

-	Prijatí na vysokú školu -  35 študentov (89,744%)

-	Nepodali si prihlášku na vysokú školu – 9 študentov (18%)

-	Nezistené údaje  u 2 študentov

Výber odborov :
-	VŠ technického zamerania a informatiky – 5 (14,286%)
-	VŠ ekonomického zamerania a právnych vied – 14 (40%)
-	VŠ prírodovedného  zamerania – 4 (11,429%)
-	VŠ humanitného zamerania a pedagogických vied – 12 (34,286%)

Analýza
- viac sa zapájať do  besied, exkrzií, tématických výstav, návštev rôznych aktuálnych akcií týkajúcih sa ďalšieho profesijneho rastu
- viac usmerňovať žiakov pri voľbe VŠ  podľa požiadaviek trhu práce (pokiaľ je to možné častejšie sa stretávať osobne na triednických hodinách
- venovať väčšiu pozornosť a viac priblížiť žiakom internetový program „Sprievodca svetom povolaní“
- užšia spolupráca medzi triednymi profesormi, vedením školy, školskou psychologičkou a výchovným a kariérnym poradcom pri práci s problémovými žiakmi (problémy v učení, výchovné problémy...)
- viac sa zapájať do programov ponúkaných poradňami